1 красавіка 2010 г. у катэдральнай базыліцы ў Гродне адбылася ўрачыстая св. Імша асвячэння хрызмы і благаславення алею, галоўным цэлебрантам якой быў біскуп Аляксандр Кашкевіч. Ва Эўхарыстыі прыняў удзел апостальскі візітатар для грэка-католікаў Беларусі архімандрыт Сяргей Гаек. Святары з Гродзенскай дыяцэзіі канцэлебравалі гэтую св. Імшу разам са сваім біскупам, каб паказаць адзінства Хрыстовага святарства, а таксама яны аднавілі сваё святарскае абяцанне. Ардынарый дыяцэзіі асвяціў алеі хворых, хрызмы і катэхумэнаў. Ён закрануў у сваім казанні тры важныя тэмы: святар - слуга камуніі, Божага слова і Эўхарыстыі.